ΚΑΝΟΝΙΣΜΟΣ (ΕΚ) αριθ. 2156/98 ΤΗΣ ΕΠΙΤΡΟΠΗΣ της 7ης Οκτωβρίου 1998 περί παρεκκλίσεως από τον κανονισμό (ΕΚ) αριθ. 1223/94 περί των ειδικών λεπτομερών κανόνων εφαρμογής του καθεστώτος πιστοποιητικών προκαθορισμού για ορισμένα γεωργικά προϊόντα εξαγόμενα υπό μορφή εμπορευμάτων μη υπαγομένων στο παράρτημα ΙΙ της συνθήκης, αναφορικά με τη διάρκεια ισχύος των πιστοποιητικών προκαθορισμού για τη ζάχαρη

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3448/93 του Συμβουλίου, της 6ης Δεκεμβρίου 1993, περί καθορισμού του καθεστώτος συναλλαγών που εφαρμόζεται για ορισμένα εμπορεύματα προερχόμενα από τη μεταποίηση γεωργικών προϊόντων (1), όπως τροποποιήθηκε από τον κανονισμό (ΕΚ) αριθ. 1097/98 (2), και ιδίως το άρθρο 8 παράγραφος 3 πρώτο εδάφιο,

Εκτιμώντας:

ότι ο κανονισμός (ΕΚ) αριθ. 1223/94, της 30ής Μαΐου 1994, περί των ειδικών λεπτομερών κανόνων εφαρμογής του καθεστώτος πιστοποιητικών προκαθορισμού για ορισμένα γεωργικά προϊόντα εξαγόμενα υπό μορφή εμπορευμάτων μη υπαγομένων στο παράρτημα ΙΙ της συνθήκης (3), όπως τροποποιήθηκε τελευταία από τον κανονισμό (ΕΚ) αριθ. 1479/98 (4), προβλέπει ότι τα πιστοποιητικά προκαθορισμού για τη ζάχαρη ισχύουν μέχρι τέλους του πέμπτου μήνα μετά τον μήνα υποβολής της αίτησης 7

ότι η κατάσταση της παγκόσμιας αγοράς της ζάχαρης παρουσιάζει ιδιαίτερα χαρακτηριστικά, και μάλιστα αστάθεια, τον ιδιαίτερα υψηλό συντελεστή επιστροφής που παρατηρείται σήμερα και δυσκολία πρόβλεψης της εξέλιξης των τιμών, κυρίως καθ' όλη τη διάρκεια ισχύος των πιστοποιητικών αυτών σήμερα 7

ότι το ύψος των επιστροφών αυξάνει σημαντικά το ύψος των δαπανών προκειμένου για εξαγωγές γεωργικών προϊόντων υπό μορφή εμπορευμάτων που δεν υπάγονται στο παράρτημα ΙΙ, με αποτέλεσμα να υπάρχει κίνδυνος μείωσης των δυνατοτήτων εξαγωγής των υπόψη προϊόντων σύμφωνα με τις διεθνείς συμφωνίες που συνάπτει η Κοινότητα 7 ότι ενδιαφέρει συνεπώς να αποτρέπεται η διεύρυνση των συνεπειών αυτών με υπερβολικά συχνή προσφυγή σε προκαθορισμό του ύψους των επιστροφών 7 ότι, υπό τους όρους αυτούς, είναι σκόπιμο να περιοριστεί προσωρινά η διάρκεια ισχύος των πιστοποιητικών προκαθορισμού μέχρι τέλους του τρίτου μήνα μετά τον μήνα υποβολής της αίτησης με την οποία ζητείται η έκδοσή τους 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οριζόντιων θεμάτων σχετικών με το εμπόριο μεταποιημένων γεωργικών προϊόντων που δεν υπάγονται στο παράρτημα ΙΙ,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Κατά παρέκκλιση από το άρθρο 4 παράγραφος 1 του κανονισμού (ΕΚ) αριθ. 1223/94, τα πιστοποιητικά προκαθορισμού για προϊόντα υπαγόμενα στην κοινή οργάνωση αγοράς της ζάχαρης ισχύουν μέχρι τέλους του τρίτου μήνα μετά το μήνα υποβολής της αίτησης με την οποία ζητείται η έκδοσή τους.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται στις αιτήσεις έκδοσης πιστοποιητικών που υποβάλλονται από την 1η Οκτωβρίου 1998.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 7 Οκτωβρίου 1998.

Για την Επιτροπή

Martin BANGEMANN

Μέλος της Επιτροπής

(1) ΕΕ L 318 της 20. 12. 1993, σ. 18.

(2) ΕΕ L 157 της 30. 5. 1998, σ. 1.

(3) ΕΕ L 136 της 31. 5. 1994, σ. 33.

(4) ΕΕ L 195 της 11. 7. 1998, σ. 9.